b'\n_START_ARTICLE_\nCarolina Ardohain\n_START_SECTION_\nBiografija\n_START_PARAGRAPH_\nJos mama Tanhia Dos Santos yra brazil\xc4\x97, su dukra ji kartu u\xc5\xbesiima Capoeira (tai egzoti\xc5\xa1kas susiliejimo \xc5\xa1okis su vidine kova). Kai Carolinai sukako 17 met\xc5\xb3, ji paliko namus ir atvyko \xc4\xaf Bueno Aires. Dirbo pardav\xc4\x97ja tol kol, j\xc4\x85 pasteb\xc4\x97jo vienas prodiuseris, kuriam buvo reikalinga daili mergina su charakteriu. Taigi Pampita atitiko jo reikalavimus._NEWLINE_Carolina susituok\xc4\x97 su modeliu bei fotografu Mart\xc3\xadn Barrantes 2002 met\xc5\xb3 lapkrit\xc4\xaf. Ta\xc4\x8diau po trej\xc5\xb3 met\xc5\xb3, jie i\xc5\xa1siskyr\xc4\x97. Greitai po to, ji prad\xc4\x97jo gyventi su Benjam\xc3\xadn Vicu\xc3\xb1a (garsiu aktoriu i\xc5\xa1 Santjago, \xc4\x8cil\xc4\x97s). Netrukus laikra\xc5\xa1\xc4\x8diai i\xc5\xa1spausdino nuotraukas, kuriose ji ved\xc5\xbeioja savo skalik\xc4\x85 ir ai\xc5\xa1kiai matyti, kad ji yra n\xc4\x97\xc5\xa1\xc4\x8dia. Carolina ir Benjamin susilauk\xc4\x97 dukros vardu Blanca (toks buvo Benjamin senel\xc4\x97s vardas). "\xc5\xa0is vaikas buvo tai, ko mes taip lauk\xc4\x97me ir dukrel\xc4\x99 pamilome vos tik j\xc4\x85 pamat\xc4\x99. A\xc5\xa1 esu tokia laiminga\xe2\x80\xa6" - sak\xc4\x97 aktor\xc4\x97. Gimimas taip pat pad\xc4\x97jo susitaikyti Benjaminui ir jo mamai._NEWLINE_2008 m. vasario 29 d. Vicu\xc3\xb1a ir Ardohain susilauk\xc4\x97 s\xc5\xabnaus Bautistos.\n_START_SECTION_\nKarjera\n_START_PARAGRAPH_\nCarolina taip pat u\xc5\xbesiima fotografavimuosi, nes jai labai patiko Victoria\xe2\x80\x99s Secret ir Wonderbra. Ji tapo ma\xc5\xa1in\xc5\xb3 \xc5\xbeenklo \xe2\x80\x9eHonda", bei \xe2\x80\x9eCoca - cola" veidu Argentinoje. Taip pat ji dalyvavo televizijos \xc5\xa1ou: "El Rayo" ir "El Sitio", kurie tur\xc4\x97jo labai auk\xc5\xa1tus reitingus. FIFA World Cup South Korea-Japan 2002 kampanijoje, ji buvo nacionalin\xc4\x97s futbolo komandos atstov\xc4\x97 ir buvo vadinama Ger\xc4\x85ja motu\xc5\xa1e._NEWLINE_Ardohain buvo pakviesta \xc4\xaf ispan\xc5\xb3 televizijos \xc5\xa1ou \xe2\x80\x9eEl Show de Flo" 2002 met\xc5\xb3 rugs\xc4\x97j\xc4\xaf._NEWLINE_Aktor\xc4\x97s karjer\xc4\x85 prad\xc4\x97jo Argentinos serialuose: "Rebelde Way" (2003) ir "Doble Vida" (2005). 2004 met\xc5\xb3 vasario menes\xc4\xaf, ji buvo \xc5\xbeiuri nare, tarptautiniame muzikos festivelyje \xc4\x8cileje. Tapo labai populiari Lotyn\xc5\xb3 Amerikoje bei Jungtin\xc4\x97se Amerikos Valstijose._NEWLINE_Carolina yra ne tik nat\xc5\xabralaus gro\xc5\xbeio mergina, bet ir labai \xc4\xafdomi asmenyb\xc4\x97 bei \xc4\xafdomaus charakterio \xc5\xbemogus. Ji taip pat labai m\xc4\x97gsta visk\xc4\x85, kas yra susij\xc4\x99 su \xc5\xa1okiu. Ardohain dalyvavo \xc4\x8cil\xc4\x97s televizijos \xc5\xa1ou "\xc5\xa0okis su \xc5\xbevaig\xc5\xbede", kol neprad\xc4\x97jo lauktis antrojo vaiko. Dabar ji paliko truputi nuo\xc5\xa1aliau savo karjer\xc4\x85 ir did\xc5\xbeiausi\xc4\x85 laiko dal\xc4\xaf skiria \xc5\xa1eimai, taip pat u\xc5\xbesiima \xc4\xafvairiais darbais.'